Demonetization અને GST ના અમલ બાદ તેની સફળતા કે પછી નિષ્ફળતાની ચર્ચા બાજુ પર રાખીએ તો મોદી સરકારના આ બંને પગલાંઓએ સરકાર પાસે વિશાળ ડેટા ઉભો કરવામાં જરૂરથી મદદ કરી છે. આ બંને પગલાંઓને લીધે જ નાણા મંત્રાલય પાસે કરચોરો તેમજ કરપાલન કરતા કરદાતાઓની સ્પષ્ટ વિગતોની સોનાની ખાણ સામે આવી છે. ઉપરોક્ત બંને પગલાંઓને લીધે જ મોદી સરકારે લગભગ 2 લાખથી પણ વધારે બેનામી કંપનીઓના રજીસ્ટ્રેશન એક ઝાટકે રદ્દ કરી તેમના ડિરેક્ટરો પર પગલાં લેવાનું શરુ કરી દીધું છે. આ ઉપરાંત વિવિધ સરકારી યોજનાઓ સાથે AADHAAR ને લીંક કરવાનો નિર્ણય પણ ખૂબ કામમાં આવી રહ્યો છે.